open-index/open-wikipedia-markdown huggingface dataset:
הארי הולה (סדרת טלוויזיה)

**הארי הולה** (באנגלית: **Jo Nesbø’s Detective Hole**) היא סדרת דרמת פשע נורווגית, המבוססת על סדרת הרומנים של יו נסבו בכיכובו של הארי הולה, ובפרט על הספר החמישי בסדרה, "כוכב השטן". הסדרה עלתה בנטפליקס ב-26 במרץ 2026.

## רקע עלילתי
הארי הולה, בלש מבריק אך אלכוהוליסט ובעייתי ממשטרת אוסלו, נאלץ להתמודד במקביל עם רוצח סדרתי אכזרי ועם עמיתו המושחת, טום וולר.

## צוות השחקנים

## הפקה
### פיתוח
הסדרה נחשפה לראשונה על ידי שירות "נטפליקס" במסגרת מצגת “Next on Nordic” שנערכה בסטוקהולם במרץ 2024, ונועדה להבליט את הפקותיה הסקנדינביות העתידיות של החברה. הוכרז כי יו נסבו עצמו יעבד את הרומן שעליו מבוססת הסדרה, ובכך יתאחד מחדש עם אוסטין קרלסן, שותפו ליצירה "So Long, Marianne", אשר הצטרף לפרויקט כבמאי וכמפיק בפועל. באוגוסט הצטרפה אנה זקריסון לצוות הבימוי.

חברת "Working Title" מפיקה את הסדרה עבור נטפליקס. קרלסן וזקריסון משמשים כבמאים, טור ארנה אוברבו הוא המפיק, והמפיקים בפועל הם טים באוון, אריק פלנר, קייטי רוזל, רנה עזרא, אוסטין קרלסן, יו נסבו וניקלאס סלומונסון. נסבו משמש כשואו ראנר של הסדרה.

צילומי הסדרה החלו ב-23 במאי 2024 באוסלו, והסתיימו בדצמבר 2024.

על הלחנת הפסקול של הסדרה הופקדו המוזיקאים האוסטרלים ניק קייב וורן אליס.
### ליהוק
במאי 2024 נחשפו צוות השחקנים הראשי – טוביאס סנטלמן בדמותו של הארי הולה, יואל קינמן בדמותו של השוטר המושחת טום וולר, ופיה טילטה בדמותה של ראקל פאוקה, בת-זוגו של הארי. שלושת הכוכבים הוצגו במסיבת עיתונאים שנערכה במסעדת "Schrøder" באוסלו – לוקיישן אייקוני ברומני "הארי הולה".

באוגוסט 2024 הוכרז על ליהוקם של שחקנים נוספים, בהם פיטר סטורמר, אנדרס באסמו כריסטיאנסן, אלן הלינדר, סימון ברגר, אינגריד בולסה ברדל וקלי גייל, וכן קורה קונראדי, פרידטיוב סוהיים ואיילי הרבו.

## הפצה
הסדרה עתידה לעלות לשידור ב-26 במרץ 2026.

## קישורים חיצוניים

## ביאורים

## הערות שוליים

קטגוריה:נטפליקס: תוכניות וסדרות
קטגוריה:סדרות דרמה
קטגוריה:סדרות טלוויזיה המבוססות על ספרים
קטגוריה:סדרות משטרה ופשע
נמל התעופה פסא

**נמל התעופה פאסה** (בפרסית: **فرودگاه فسا**) הוא נמל תעופה קטן המשרת את פאסה , עיר במחוז פארס באיראן. השדה משמש בעיקר לתעופה מקומית, והוא נמל תעופה ציבורי המופעל על ידי .

הקוד הבינלאומי של הנמל הוא FAZ, וקוד הארגון הבין-לאומי לתעופה אזרחית שלו הוא OISF.

שדה התעופה נמצא בגובה של  מעל פני הים. יש לו מסלול המראה אחד שאורכו 1,982 מטר ברוחב 30 מטר.

## הערות שוליים

קטגוריה:פרובינציית פארס: מבנים
פסא
עונת 2021 ב-WNBA

**עונת 2021** היא העונה ה-25 של ליגת ה-WNBA. הליגה כללה 12 קבוצות (כמו בעונה הקודמת) והסתיימה בזכייה של שיקגו סקיי בפעם הראשונה בתולדות המועדון. היא ניצחה בסדרת הגמר את פיניקס מרקורי עם תוצאה 3:1.

מגפת הקורונה המשיכה להשפיע על מהלך העונה, אך בהתאם להורדת המגבלות הקהל חזר בהדרגה לאולם המשחקים. בסך הכול למשחקים הגיעו 434,906 אוהדים.

העונה כללה 32 משחקים. מ-12 ביולי ועד ל-11 באוגוסט הייתה הפסקה במשחקים לטובת השתתפות באולימפיאדת טוקיו.

השנה לראשונה התקיימה תחרות של  "גביע הנציבה של ה-WNBA" בה ניצחה סיאטל סטורם.

תואר השחקנית המצטיינת של העונה הסדירה (MVP) הוענק לג'ונקל ג'ונס  (קונטיקט סאן).

מספר משחקים לכל קבוצה היה 32. העונה כללה 209 משחקים (כולל 17 משחקים בשלב פלייאוף).

משחקי הליגה שודרו ברשתות ESPN, ESPN2, ABC, CBS, CBSSN ו-NBA TV.

## דראפט 2021
הגרלת הדראפט נערכה ב-4 בדצמבר וניו יורק ליברטי זכתה בזכות הבחירה הראשונה. בהגרלה השתתפו 4 קבוצות. יתר הקבוצות זכו בבחירות בהתאם לסדר הפוך של הופעתם בעונה הקודמת. בעקבות הסדרים בין הקבוצות, סדר הבחירה השתנה.

בדראפט נבחרו 36 שחקניות מהן 28 מארצות הברית, 2 שחקניות מצרפת וספרד, ושחקנית אחת מפינלנד, אוסטרליה, סרביה וארגנטינה.

להלן חמש הבחירות הראשונות:

## העונה הסדירה
העונה כלל 32 משחקים - 15 בתוך הבית ו-17 עם קבוצות מהבית השני.

## [[פלייאוף]]
לפלייוף העפילו 8 קבוצות החזקות ללא קשר לבית מזחר/מערב. קבוצות שדורגו במקומות 1/2 העפילו ישירות לשלב חצי הגמר. משחקי חצי הגמר והגמר נערכו עד 3 נצחנונות. קבוצות שזכו בדירוג 5-8 החלו משלב הראשון וקבוצות שזכו בדירוג 3/4 החלו מהשלב השני.

משחקי השלב הראשון של הפלייאוף:

פיניקס מרקורי שדורגה במקום החמישי ניצחה את ניו יורק ליברטי שדורגה במקום השמיני - 82:83

שיקגו סקיי שדורגה במקום השישי ניצחה את דאלאס וינגס שדורגה במקום שביעי - 64:81

### סדרת הגמר

## שחקניות מצטיינות
*  MVP של העונה הסדירה ב-WNBA - ג'ונקל ג'ונס  (קונטיקט סאן)
* MVP של סדרת הגמר ב-WNBA - קאלי קופר (שיקגו סקיי)
* שחקנית ההגנה של העונה ב-WNBA - סילביה פאולס (מינסוטה לינקס)
* רוח ספורטיבית - נקה אוגוומיקה (לוס אנג'לס ספארקס)
* רוקי השנה ב-WNBA - מיכאלה אוניאונברה (ניו יורק ליברטי)
* מלכת הנקודות -טינה צ'ארלס (וושינגטון מיסטיקס) - 23.4 בממוצע למשחק 
* מלכת הריבאונדים -ג'ונקל גונס  (קונטיקט סאן) - 11.2 בממוצע למשחק
* מלכת האסיסטים - קורטני ונדרסלוט (שיקגו סקיי) - 8.6 בממוצע למשחק

### קבוצת העונה
חמישיית העונה הראשונה
* סקיילר דיגינס-סמית (פיניקס מרקורי) 
* ג'ול לויד (לאס וגאס אייסז) 
* בריאנה סטיוארט (סיאטל סטורם)
* ג'ונקל ג'ונס  (קונטיקט סאן)
* בריטני גריינר (פיניקס מרקורי)

חמישיית העונה השנייה
* אריקה אובונגובאלה (דאלאס וינגס)
* קורטני ונדרסלוט (שיקגו סקיי)
* טינה צ'ארלס (וושינגטון מיסטיקס)
* אייז'ה וילסון (לאס וגאס אייסז)
* סילביה פאולס (מינסוטה לינקס)

## משחק האולסטאר
המשחק התקיים ב-14 ביולי במישלוב אולטרה ארנה, לאס וגאס. נבחרת כוכבי הליגה נפגשה עם נבחרת ארצות הברית בכדורסל נשים שהייתה אמורה לצאת למשחקים אולימפיים. נבחרת הכוכבים ניצחה בתוצאה 93:85. נבחרת כללה 3 כדורסלניות לא אמריקאיות.

## קישורים חיצוניים

* נתוני העונה
* סיכום עונה

קטגוריה:תחרויות כדורסל ב-2021
קטגוריה:עונות WNBA
קטגוריה:2021 בארצות הברית
עונת 2020 ב-WNBA

**עונת 2020** הייתה העונה ה-24 של ליגת ה-WNBA. הליגה כללה 12 קבוצות (כמו בעונה הקודמת) והסתיימה בזכייה של סיאטל סטורם בפעם הרביעית בתולדות המועדון. היא ניצחה בסדרת הגמר את לאס וגאס אייסז עם תוצאה 3:0.

במסגרת הכנות לעונה החדשה סוכם להגדיל מספר משחקים ל-36 ולהתחיל בתחרות חדשה "גביע הנציבה של ה-WNBA". כמן כן נחתם חוזה חדש בין הנהלת הליגה לבין איגוד הכדורסלניות.

בעקבות התפרצות מגפת הקורונה תחילת העונה נדחתה. בסופו של דבר סוכם להתחיל את העונה ב-25 ביולי והיא צומצמה ל-22 משחקים לכל קבוצה. כל המשחקים נערכו במתחם ספורט בעיר בריידנטאון שבפלורידה. כל המשחקים נערכו ללא קהל.

תואר השחקנית המצטיינת של העונה הסדירה (MVP) הוענק לאייז'ה וילסון (לאס וגאס אייסז).

מספר משחקים לכל קבוצה היה 22. העונה כללה 136 משחקים (כולל 15 משחקים בשלב פלייאוף).

משחקי הליגה שודרו ברשתות ESPN, ESPN2, ABC, CBSSN ו-NBA TV.
## דראפט 2020
הגרלת הדראפט נערכה ב-17 בספטמבר וניו יורק ליברטי זכתה בזכות הבחירה הראשונה. בהגרלה השתתפו 4 קבוצות. יתר הקבוצות זכו בבחירות בהתאם לסדר הפוך של הופעתם בעונה הקודמת. בעקבות הסדרים בין הקבוצות, סדר הבחירה השתנה.

בדראפט נבחרו 36 שחקניות מהם 31 מארצות הברית, 3 שחקניות מגרמניה, ושחקנית אחת מאנגווילה ולטביה.

להלן חמש הבחירות הראשונות:

## העונה הסדירה
לאור מגפת הקורונה העונה צומצמה ל-22 משחקים. כולם נערכו ללא קהל בפלורידה.

## [[פלייאוף]]
לפלייוף העפילו 8 קבוצות החזקות ללא קשר לבית מזחר/מערב. קבוצות שדורגו במקומות 1/2 העפילו ישירות לשלב חצי הגמר. משחקי חצי הגמר והגמר נערכו עד 3 נצחנונות. קבוצות שזכו בדירוג 5-8 החלו משלב הראשון וקבוצות שזכו בדירוג 3/4 החלו מהשלב השני.

משחקי השלב הראשון של הפלייאוף:

פיניקס מרקורי שדורגה במקום החמישי ניצחה את וושינגטון מיסטיקס שדורגה במקום השמיני - 84:85

שיקגו סקיי שדורגה במקום השישי הפסידה לקונטיקט סאן שדורגה במקום שביעי - 94:81

### סדרת הגמר

## שחקניות מצטיינות
*  MVP של העונה הסדירה ב-WNBA - אייז'ה וילסון (לאס וגאס אייסז)
* MVP של סדרת הגמר ב-WNBA - בריאנה סטיוארט (סיאטל סטורם)
* שחקנית ההגנה של העונה ב-WNBA - קנדיס פארקר (לוס אנג'לס ספארקס)
* רוח ספורטיבית - נקה אוגוומיקה (לוס אנג'לס ספארקס)
* רוקי השנה ב-WNBA - קריסטל דנגרפילד (מינסוטה לינקס)
* מלכת הנקודות - אריקה אובונגובאלה (דאלאס וינגס) - 22.7 בממצוע למשחק
* מלכת הריבאונדים -קנדיס פארקר (לוס אנג'לס ספארקס) - 9.7 בממוצע למשחק
* מלכת האסיסטים - קורטני ונדרסלוט (שיקגו סקיי) - 10.0 בממוצע למשחק

### קבוצת העונה
חמישיית העונה הראשונה
* קורטני ונדרסלוט (שיקגו סקיי)
* אריקה אובונגובאלה (דאלאס וינגס)
* אייז'ה וילסון (לאס וגאס אייסז)
* בריאנה סטיוארט (סיאטל סטורם)
* קנדיס פארקר (לוס אנג'לס ספארקס)

חמישיית העונה השנייה
* דיאנה טאורסי (פיניקס מרקורי)
* סקיילר דיגינס-סמית (פיניקס מרקורי) 
* דבאנה בונר (קונטיקט סאן)
* נאפיסה קולייר (מינסוטה לינקס)
* מוישה הינס-אלן (וושינגטון מיסטיקס)

## משחק אול סטאר
המשחק לא התקיים
## קישורים חיצוניים

* נתוני העונה
* סיכום עונה

קטגוריה:תחרויות כדורסל ב-2020
קטגוריה:עונות WNBA
קטגוריה:2020 בארצות הברית
אריקה דה סוזה

**אריקה דה סוזה** (בפורטוגזית: **Érika de Souza**; נולדה ב-9 במרץ 1982 בריו דה ז'ניירו שבברזיל) היא כדורסלנית עבר ברזילאית ששיחקה בליגת ה-WNBA ובאירופה. עם קבוצות שדה סוזה שיחקה היא זכתה באליפות ספרד, הונגריה וברזיל.

דה סוזה נולדה בריו דה ז'ניירו למשפחה ענייה וגדלה עם אם יחידנית ו-3 אחים ואחיות. היא התחילה לשחק כדורסל בגיל 16.

## קריירה ב-WNBA
לאחר שנה בודדת בספרד דה סוזה חתמה עם לוס אנג'לס ספארקס בשנת 2002. היא שיחקה שנה לצד ליסה לסלי אך לא קיבלה דקות משחק רבות. באותה עונה קבוצתה זכתה באליפות הליגה. לאחר שנה היא חזרה לשחק בספרד ובהונגריה.

בשנת 2007 דה סוזה חתמה חוזה עם קונטיקט סאן. בשנת 2008 הוקמה קבוצה חדשה אטלנטה דרים ודה סוזה עברה לקבוצה זו. בעונת 2009 היא הגיעה עם קבוצתה לשלב הפלייאוף. בשנת 2010 קבוצתה הפסידה אליפות הליגה לסיאטל סטורם. בשנים 2009, 2013 ו-2014 דה סוזה נכללה במשחק הכוכבים של הליגה. לקראת עונת 2015 היא עברה לשיקגו סקיי. בשנת 2017 היא עברה לקבוצה אחרת, נפצעה במהלך העונה ועזבה את הליגה.

## קריירה באירופה
דה סוזה שיחקה בקבוצות מובילות בספרד. היא זכתה 8 פעמים באליפות ספרד ו-7 פעמים בגביע ספרד. בשנת 2011 היא זכתה ביורוליג.

בשנת 2003 דה סוזה זכתה באליפות הונגריה.

## נבחרת ברזיל
דה סוזה הייתה בין כוכבי נבחרת ברזיל. היא זכתה 4 פעמים בפיב"א אמריקאפ נשים (2001, 2003, 2011 ו-2013). דה סוזה השתתפה עם נבחרתה ב-3 אלומפיאדות.

## קישורים חיצוניים

קטגוריה:שחקניות WNBA
קטגוריה:כדורסלניות ברזילאיות
קטגוריה:כדורסלניות באולימפיאדת אתונה (2004)
קטגוריה:כדורסלניות באולימפיאדת לונדון (2012)
קטגוריה:כדורסלניות באולימפיאדת ריו דה ז'ניירו (2016)
קטגוריה:ילידות 1982
תטוויל

**תַטְוִויל** (בערבית: **تطويل**; נקרא גם **כַּשִׁידַה** – Kashida) הוא סימן גרפי בכתב הערבי המשמש להארכת קו החיבור האופקי בין אותיות מחוברות בתוך מילה. התטוויל אינו אות, אינו תנועה ואינו סימן ניקוד, אלא אמצעי טיפוגרפי ואסתטי המשמש בכתיבה ידנית, בקליגרפיה ובטיפוגרפיה מודפסת ודיגיטלית.

## משמעות ותפקיד
תפקידו העיקרי של התטוויל הוא הארכת הקו האופקי של האות לצורכי:
* איזון חזותי של מילה או שורה
* מילוי רווחים בטקסט מיושר
* הדגשה סגנונית
* עיטור קליגרפי

לתטוויל אין השפעה על ההגייה, המשמעות או הדקדוק של המילה. הוא אינו משנה את הקריאה ואינו נחשב לחלק מהכתיב הפונמי.

גם בעברית יש מסורת דומה, וסופרי סת"ם נוהגים להרחיב אופקית אותיות מסוימות (ﬡﬢﬣﬤﬥﬦﬧﬨ) כאמצעי ליישור טקסט וכעיטור לטקסט.

## שימושים נפוצים
### טיפוגרפיה ויישור טקסט
בעבר, ובעיקר בדפוס הערבי המסורתי, נעשה שימוש בתטוויל לצורך יישור שורות (Justification) במקום רווחים, כפי שנהוג בכתב הלטיני.

### קליגרפיה ערבית
בקליגרפיה קלאסית (כגון נַסְח', תֻּלֻת', דִיוָאנִי ועוד), התטוויל הוא כלי מרכזי ליצירת הרמוניה, זרימה ואיזון צורני. אורכו ומיקומו משתנים בהתאם לסגנון הקליגרפי.

### הדגשה ועיצוב מודרני
בכתיבה מודרנית (כולל רשתות חברתיות), התטוויל משמש לעיתים להדגשה חזותית או סגנונית, למשל:مــــرحباשימוש זה נחשב לא־תקני מבחינה לשונית אך נפוץ בהקשרים בלתי־רשמיים.

## מגבלות השימוש
* ניתן להוסיף תטוויל רק בין אותיות שמתחברות זו לזו.
* לא ניתן להוסיף תטוויל אחרי אותיות שאינן מתחברות משמאל, כגון:
** ا (אליף)
** د (דאל)
** ذ (ד'אל)
** ر (ראא)
** ز (זאי)
** و (ואו)

## ייצוג דיגיטלי
ב־Unicode התטוויל מיוצג באמצעות התו:
* '''U+0640''' — Arabic Tatweel (ـ)

התו משמש מערכות הפעלה, פונטים ומעבדי תמלילים לתמיכה ביישור ובקליגרפיה ערבית.

## אטימולוגיה
המילה **תטְוִויל** נגזרת מהשורש הערבי ط־و־ل, שמשמעותו "אורך" או "הארכה". השם משקף את תפקידו הגרפי של הסימן כהארכת קו הכתיבה.

## ראו גם
* אלפבית ערבי
* קליגרפיה ערבית
* ניקוד ערבי
* Unicode

## ביבליוגרפיה
* Daniels, Peter T.; Bright, William (1996). ''The World's Writing Systems''. Oxford University Press – פרק הכתב הערבי, דיון בסימנים גרפיים ואמצעים טיפוגרפיים.
* Holes, Clive (2004). ''Modern Arabic: Structures, Functions, and Varieties''. Georgetown University Press – סקירה כללית של הכתב הערבי והיבטים לא־פונמיים.
* Unicode Consortium. ''The Unicode Standard'', Arabic Script, U+0640 – תיעוד רשמי של תו התטוויל (Kashida).
*  – ניתוח טיפוגרפי וקליגרפי של השימוש בתטוויל.

## קישורים חיצוניים
* טבלת Unicode – Arabic Script
* מבוא לקליגרפיה ערבית קלאסית

## ביאורים

## הערות שוליים

קטגוריה:ערבית
קטגוריה:טיפוגרפיה
דלברט די. בלאק (DDG-119)

**USS דלברט די. בלאק (DDG-119)** (באנגלית: **USS Delbert D. Black (DDG-119)**) היא משחתת מסדרת ארלי ברק בצי ארצות הברית ה-69 במספר, והאונייה הראשונה בצי ארצות הברית שנקראה על שמו של דלברט ד’ בלאק .

## היסטוריה
האונייה Delbert D. Black הושקה ב-8 בספטמבר 2017. ב-29 במרץ 2019 נגרם לה נזק משמעותי בעת ששהתה במספנה, כאשר אוניית הרמה כבדה התנגשה בדוברה שעגנה לצידה. הדוברה פגעה במשחתת, וכתוצאה מהאירוע נפצעו מספר עובדים באורח קל ונגרם נזק נרחב לאונייה. הן המבנה העליון והן גוף האונייה נפרצו, וחללים פנימיים משמעותיים הוצפו. היקף הנזק הוערך בכ-10–15 מיליון דולר אמריקאי. ב-12 במרץ 2020 השלימה האונייה בהצלחה את ניסויי הקבלה, לאחר יומיים של הפלגה במפרץ מקסיקו.

ב-2 באוגוסט 2022 יצאה Delbert D. Black מנמל מייפורט לפריסתה המבצעית הראשונה, כחלק מקבוצת התקיפה של נושאת המטוסים מספר 10.

ב-29 בספטמבר 2022 השתתפה האונייה בתפיסת כ-7,200 קילוגרמים של חשיש במפרץ עומאן.

ב-29 בינואר 2026, על רקע מתיחות גוברת בין ארצות הברית לאיראן, הגיעה האונייה למזרח התיכון כחלק מ“ארמדה” של כלי שיט שנשלחו לאזור בהנחיית נשיא ארצות הברית דונלד טראמפ ועגנה בנמל אילת במשך מספר ימים.

## קישורים חיצוניים

## הערות שוליים

קטגוריה:משחתות בצי ארצות הברית
רצח הנסיכים במצודה

**רצח הנסיכים במצודה** הוא ציור שמן על בד משנת 1786 מאת הצייר הבריטי ג'יימס נורת'קוט, המבוסס על מחזהו של ויליאם שייקספיר ריצ'רד השלישי, מערכה ד', סצנה ג'. היצירה הוצגה באותה שנה באקדמיה המלכותית לאמנויות ונרכשה בידי ג'ון בוידל עבור גלריית שייקספיר. היא מצויה באוסף אגרמונט ומוצגת בבית פטוורת'.

הציור מתאר את שני הנסיכים במצודת לונדון בשנת 1483: המלך אדוארד החמישי ואחיו הצעיר ריצ'רד דוכס יורק. השניים נראים ישנים חבוקים זה בזרועות זה, בתנוחה המדגישה את קרבתם ואת פגיעותם. לצדם מופיעות שתי דמויות גבריות: אחת כורעת על המיטה ואוחזת בכרית, והשנייה עומדת סמוך לה ומחזיקה מנורה. התאורה הרכה מדגישה את הניגוד בין שלוות השינה לבין האיום הממשמש ובא.

הסצנה מתייחסת לרצח שאינו מוצג על הבמה במחזה, אלא מתואר בדברי סר ג'יימס טירל. התיאור הפיוטי מדגיש את חפותם של הילדים ואת האכזריות שבמעשה, תוך שימוש בדימויים של שפתיים כ”ארבע שושנים אדומות על גבעול אחד”, זרועות “אלבסטר חפות מפשע” וספר תפילות המונח על הכר, פרטים המחזקים את ממד הטרגדיה והקדושה של הרגע.

היצירה זכתה להערכה ביקורתית רבה בעת הצגתה, ומבקרים השוו אותה לאמנותם של אמני עבר שונים, ובהם גווידו רני ומיכלאנג'לו. סגנונו של נורת'קוט בציור זה תואר כישיר וטבעי, מאפיין שתרם לאהדת הקהל לציורי ההיסטוריה שלו.

תולדות הבעלות של הציור כוללות את מכירתו במכירה פומבית בשנת 1805, רכישתו בידי פ. וו. בייקר, והעברתו בהמשך לאוסף הרוזן השלישי מאגרמונט. מאז נותרה היצירה באוסף זה, והיא מוצגת בהשאלה במסגרת אוסף פטוורת'.

## ראו גם
* ילדיו של אדוארד, ציור משנת 1830 מאת פול דלארוש

## הערות שוליים

קטגוריה:ציורי היסטוריה
קטגוריה:ציורי שמן
קטגוריה:ציורים מהמאה ה-18
קטגוריה:ילדים בציור
הבושה (שיר של דניאל יצחקי)

"**הבושה**" הוא שיר מאת הזמר-יוצר הישראלי דניאל יצחקי. השיר יצא לאור ב-7 בינואר 2026 כסינגל ראשון מתוך אלבומו השני של יצחקי "אחרי הסוף לפני הנפילה". השיר עוסק בנושא הבושה ובהתמודדות עם תחושות של הלקאה עצמית, ומציג נקודת מבט אישית על חוויה רגשית המתוארת כרחבה ואוניברסלית.

## כתיבה, הפקה ויצירה
"הבושה" נכתב והופק כחלק מאלבום שני שעליו עובד יצחקי. על פי המידע שפורסם באתר "סרוגים", יצחקי נטל חלק מלא בתהליך היצירה, והוא מתואר כיוצר טוטאלי אשר כתב את כל שירי האלבום, הפיק אותם מוזיקלית וניגן על רוב כלי הנגינה בהקלטות. נתון זה ממקם את השיר בתוך מסגרת יצירתית רחבה הנשלטת ברובה על ידי האמן עצמו.

השיר מוצג כעיסוק ישיר בהלקאה עצמית ובהתמודדות עם רגשות של בושה בעולם מורכב. "הבושה" תואר כשיר המתמקד בחוויה רגשית פנימית ולא בעלילה חיצונית, וככזה הוא משמש ביטוי אישי של היוצר בתוך הקשר רחב יותר של יצירת האלבום כולו.

## מיקומי שיא

## הערות שוליים

קטגוריה:שירי 2026
קטגוריה:סינגלים מ-2026
קטגוריה:שירים בעברית
אנדרייב

קטגוריה:שמות משפחה רוסיים
קטגוריה:שמות משפחה המבוססים על השם אנדריאס
בנימין סגלוביץ

**בנימין סגלוביץ** (בגרמנית: **Benjamin Sagalowitz**; 3 ביוני 1901, ויטבסק – 1970) היה עיתונאי שווייצרי ומנהל סוכנות הידיעות "חדשות יהודיות" (Jüdische Nachrichten).

## ביוגרפיה
בנימין סגלוביץ נולד ב-1901 בעיר ויטבסק, האימפריה הרוסית, והיגר עם משפחתו לשווייץ ב-1914. בשנת 1928 קיבל תואר דוקטור למשפטים מאוניברסיטת ציריך. לאחר מכן עסק בעיתונאות. בין השנים 1938 ל-1964 עמד בראש "החדשות היהודיות" (Jüdische Nachrichten), שירות הידיעות של הפדרציה היהודית של שווייץ (SIG).

החל מ-1938 ניהל גם את המחלקה ליחסי ציבור ועיתונות של הארגון. בשנים 1948–1949 סיקר את משפטי נירנברג הנוספים ככתב עיתונות מוסמך עבור עיתונים יהודיים ולא-יהודיים שונים, וביניהם ה"נויה ציריכר צייטונג" (Neue Zürcher Zeitung). בשנים 1961–1962 שימש ככתב עיתונות במשפט אייכמן.

עבור "החדשות היהודיות", הקים סגלוביץ ארכיון תיעודי שעסק בשלילת הזכויות הגוברת ורצח היהודים תחת השלטון הנאצי, תוך שהוא מסתמך בין היתר על מידע שהגיע מאדוארד שולטה. לאחר מלחמת העולם השנייה הרחיב את הארכיון עם תיעוד בנוגע למשפטי פושעי המלחמה והסכם השילומים.

הוא היה חבר בוועד המרכזי של ההסתדרות הציונית בשווייץ וחבר במפלגה הסוציאל-דמוקרטית בציריך.

## לקריאה נוספת

* Karin Huser: **[https://hls-dhs-dss.ch/de/articles/024908 Benjamin Sagalowitz]'',**'' in Historical Dictionary of Switzerland, 2011.


## קישורים חיצוניים
* מסמכים המוחזקים בארכיון להיסטוריה עכשווית (PDF)

קטגוריה:שווייצרים
קטגוריה:מהגרים מרוסיה
קטגוריה:יהודים שווייצרים
קטגוריה:עיתונאים שווייצרים
קטגוריה:ילידי 1901
קטגוריה:נפטרים ב-1970
פלך סנקט פטרבורג

**פלך סנקט פטרבורג** היה גוברניה של האימפריה הרוסית, שבירתו סנקט פטרבורג. שטח הפלך היה 47,043 קמ"ר, ואוכלוסייתו מנתה 2,112,033 תושבים בזמן מפקד האוכלוסין ב-1897. הוא גבל בפלך אסטלנד במערב, בפלך פסקוב ופלך נובגורוד בדרום, בפלך אולונצק במזרח ובפלך ויבורג בצפון.

הפלך נוסד בשנת 1708, כגוברניה הראשונה באימפריה הרוסית. בהתחלה הוא נקרא פלך אינגרמנלנד, על שמו ההיסטורי של האזור - אינגריה. אלכסנדר מנשיקוב מונה למושל הראשון של הפלך. בשנת 1710 שונה שמו לפלך סנקט פטרבורג. בהתחלה הפלך השתרייע על שטח של 482,500 קילומטרים רבועים. לאורך השנים התגלו קשים רבים בניהול יחידה שלטונית כה גדולה וחלקים של פלך סנקט פטרבורג הועברו לפלכים אחרים. בשנת 1727 נוסד פלך נובגורוד, על חלקו הדרומי של פלך סנקט פטרבורג. באותה שנה חלקים נוספים מפלך סנקט פטבורג הועברו לפלך אסטלנד. בשנת 1744 נוסד פלך ויבורג, אשר גם קיבל שטחים מפלך סנקט פטרבורג. שטחו של פלך סנקט פטרבורג הצטמצם עד כדי כ-47 אלף קמ"ר. מבחינה מנהלית הפלך היה מחולק ל־8 אוייזדים. בשנת 1914, שונה שמו של הפלך לפלך פטרוגרד (בעקבות פרוץ מלחמת העולם הראשונה הוחלט לשנות את השם הגרמני לשם רוסי). פלך התקיים כיחידה מנהלית עד לסופה של האימפריה הרוסית. הפלך המשיך להתקיים עד ל-31 ביולי 1927. על שטחו נוסדו מחוז לנינגרד.

## אוכלוסייה
חלוקת אוכלוסיית הפלך לפי שפת אם ב-1897:

חלוקת אוכלוסייתה הפלך לפי דת ב-1897:

## ערים מרכזיות בפלך
* סנקט פטרבורג (בירת הפלך)
* קרונשטאדט
* צארסקויה סלו
* נארווה
* גטצ'ינה
* פטרהוף
* שליסלבורג
* אורניינבאום

## קישורים חיצוניים

* [פלך סנקט פטרבורג ב[המילון האנציקלופדי ברוקהאוס ואפרון|מילון האנציקלופדי ברוקהאוס ואפרון]]

## הערות שוליים

סנקט פטרבורג
אלן שוגארט

**אלן פילד שוגארט** (27 בספטמבר 1930 – 12 בדצמבר 2006) היה מהנדס, יזם ומנהל עסקים אמריקאי שבמהלך הקריירה שלו הגדיר ועיצב את תעשיית כונני הדיסקים המודרנית למחשבים.

## ביוגרפיה
הוא נולד בלוס אנג'לס וסיים את לימודיו באוניברסיטת רדלנדס, שם קיבל תואר בפיזיקה למהנדסים.

שוגארט היה אב לשלושה ילדים: ג'ואן שוגארט (1951–1954), כריסטופר ד. שוגארט (נולד 1953) וטרי אל.ק. שוגארט (נולדה 1955). שוגארט היה נשוי לאסתר מארס (לבית בל), אם שלושת ילדיו, מ-1951 עד 1973. הוא היה נשוי לריטה שוגארט (לבית קנדי) מ-1981 ועד מותו.

שוגארט נפטר בגיל 76 ב-12 בדצמבר 2006, במונטריי, קליפורניה, מסיבוכים מניתוח לב שעבר שישה שבועות קודם לכן.

## קריירה
שוגארט החל את קריירה ב-1951 כמהנדס שדה ב-IBM. ב-1955 הועבר למעבדת IBM סן חוזה שם עבד על ה . הוא התקדם בסדרה של תפקידים והפך למנהל מוצרי אחסון גישה ישירה, האחראי על מוצרי אחסון דיסק, העסקים הרווחיים ביותר של IBM באותה תקופה. בין הקבוצות שדיווחו לשוגארט הייתה הצוות שהמציא את הדיסקט.

שוגארט הצטרף לחברת Memorex ב-1969 כסגן נשיא מחלקת הציוד והוביל את פיתוח תת-המערכות 3660 (תואם ל IBM 2314) וה 3670 (תואם ל IBM 3330) של אחסון הדיסק. הצוות שלו גם פיתח את Memorex 650, אחד מהכוננים לדיסקטים הראשונים שהיו זמינים מסחרית.

הקים את Shugart Associates בפברואר 1973 ופרש מתפקיד מנכ"ל באוקטובר 1974. החברה נרכשה מאוחר יותר על ידי זירוקס. לאחר מכן, ב־1979 הקים ביחד עם פיניס קונר את Shugart Technology ששינתה שמה לאחר זמן קצר ל Seagate Technology.

ב-1991 חזר שוגארט לכהן כמנכ"ל של Seagate. Seagate הפכה ליצרנית העצמאית הגדולה בעולם של כונני דיסק ורכיבים נלווים. ביולי 1998 התפטר שוגארט מתפקידיו ב-Seagate.

## פעילות פוליטית
ב 1996 הוא פתח בקמפיין לא מוצלח לבחירת ארנסט, כלב הברנר זננהונד שלו, לקונגרס. שוגארט כתב מאוחר יותר על החוויה הזו בספרו "ארנסט נוסע לוושינגטון (טוב, לא בדיוק)" ("Ernest Goes to Washington (Well, Not Exactly)"). הוא תמך ביוזמת משאל עם כושלת בשנת 2000 שנועדה לאפשר לבוחרים בקליפורניה לבחור באפשרות "אף אחד מהנ"ל" בבחירות.

## פרסים
בשנת 1997 קיבל שוגארט את פרס איגוד האינטרנט העולמי למערכות שמירת מידע ע״ש ריינולד ב. ג׳והנסון. ב-2005 הוכרז כחבר של מוזיאון היסטוריית המחשב "על תרומתו המתמשכת ליצירת תעשיית כונני הדיסק המודרנית."

## הערות שוליים

קטגוריה:עובדי IBM
קטגוריה:אמריקאים בתעשיית המחשבים
קטגוריה:אמריקאים שנולדו ב-1930
קטגוריה:אמריקאים שנפטרו ב-2006
פאבל שפורקל

**פאבל שפורקל** ((בצ'כית: **Pavel Šporcl**, נולד ב25 באפריל 1973 הוא כנר צ'כי, תלמידם של יצחק פרלמן ודורותי דיליי.

הוא הופיע עם תזמורות ידועות-שם, בהן הפילהרמונית הצ'כית, תזמורת פריז והתזמורת הקאמרית האנגלית. בתקופת מלחמת חרבות ברזל בא לישראל והופיע עם הקאמרטה הישראלית ירושלים. הוא לא נסוג מתמיכתו בישראל גם מול המחאות נגדה, והגיע לארץ בהתראה של ימים ספורים צלאחר שהכנרת ויקטוריה מולובה ביטלה את הופעתה. את ההדרן שניגן הקדיש לחטופים ואף חבש כובע ועליו הכתובת "BRING THEM HOME". שפורקל הגיע לישראל גם בתקופת מלחמת האזרחים בסוריה וביקר פצועים סורים בבית החולים המרכז הרפואי לגליל בנהריה.

שפורקל עוסק גם בהלחנה ובחינוך למוזיקה, ומנהל אמנותי של פסטיבלי מוזיקה ברחבי העולם. על פעילותו לחיבור בין אנשים באמצעות המוזיקה, זכה שפורקל בפרס מטעם האומות המאוחדות. הוא מופיע לעתים קרובות בטלוויזיה הצ'כית והקליט אלבומים עם יוניברסל ו-EMT.

## קישורים חיצוניים

* 
*  עשר שאלות עם פאבל שפורקל

## הערות שוליים

קטגוריה:כנרים צ'כים
רוני דיילה

**רוני דיילה** (בנורווגית: **Ronny Deila**; נולד ב-21 בספטמבר 1975 בפורסגרון שבנורווגיה) הוא כדורגלן עבר נורווגי וכיום מאמן מכבי תל אביב.
## קריירה כשחקן
דיילה החל את קריירת הכדורגל שלו בקבוצת IF אוראד מהליגות הנמוכות בנורווגיה. לאחר מכן הצטרף לאוד גרינלנד, בה הפך לשחקן מפתח בהגנה. בשנת 2000 שיחק בניצחון 1–2 של קבוצתו על ויקינג בגמר הגביע הנורווגי, התואר היחיד שלו כשחקן. בשנת 2004 עבר לוויקינג, ובשנת 2006 הצטרף לסטרומסגודסט כשחקן/עוזר מאמן. בשנת 2009, בעת ששימש כמאמן הראשי של סטרומסגודסט, שיחק במקביל בקבוצת ספרטה ברגרואן מהליגות הנמוכות.

דיילה שיחק בנבחרות הצעירות של נורווגיה, אך לא ערך הופעה במדי הנבחרת הבוגרת של נורווגיה.

## קריירה כמאמן
לאחר שעזב את וויקינג, אימן דיילה למשך תקופה קצרה בשנת 2005 את קבוצת ברוד מהליגה הרביעית בנורווגיה. בשנת 2006 הצטרף לסטרומסגודסט כשחקן/עוזר מאמן, ובשנת 2008 מונה למאמן הראשי של הקבוצה. במקביל, פרש דיילה ממשחק. בשנת 2010 זכה עם סטרומסגודסט בגביע הנורווגי, ובשנת 2013 זכה עם הקבוצה באליפות נורווגיה, האליפות הראשונה של הקבוצה מזה 43 שנים. בשנת 2013 זכה גם בתואר מאמן העונה בנורווגיה.

ב-6 ביוני 2014 מונה למאמן סלטיק מליגת העל הסקוטית בחוזה לשנה אחת. ב-15 במרץ 2015 זכה בתואר הראשון שלו עם סלטיק, לאחר ניצחון 0–2 על דנדי יונייטד בגמר גביע הליגה הסקוטית לעונת , ובהמשך העונה זכה עם הקבוצה גם באליפות סקוטלנד. בעונת  זכה עם סלטיק פעם נוספת באליפות סקוטלנד.

ב-13 ביולי 2016 חתם על חוזה לארבע שנים כמאמן וורלנגה מליגת העל הנורווגית החל מ-1 בינואר 2017.

ב-6 בינואר 2020 חתם על חוזה לשלוש שנים כמאמן ניו יורק סיטי מה-MLS. תחתיו זכתה הקבוצה בגביע ה-MLS בשנת 2021.

ב-13 ביוני 2022 מונה למאמן סטנדרד לייז' מליגת העל הבלגית. שם שיחק באותה תקופה אושר דוידה.

ב-25 במאי 2023 מונה למאמן קלאב ברוז' מליגת העל הבלגית. ב-18 במרץ 2024 הודיע המועדון על עזיבתו, על-אף הגעה לשלב רבע הגמר של הקונפרנס ליג לעונת 2023/2024.

ב-20 בדצמבר 2024 מונה למאמן אטלנטה יונייטד מה-MLS, וב-19 באוקטובר 2025 פוטר מהמועדון, לאחר שהוביל אותו לעונה הגרועה בתולדותיו, בה הקבוצה סיימה במקום 14 בליגה של האזור המזרחי, ובמקום 28 בליגה הכללית.

ב-31 בינואר 2026 חתם רוני דיילה במכבי תל אביב מליגת העל הישראלית, ואיתו הצטרפו קני מילר וקנת' דוקן לצוות האימון. חתימתו סימנה את איחודו המקצועי המחודש עם שחקן הכנף אושר דוידה, אותו אימן בעבר בסטנדרד לייז' הבלגית במהלך עונת 2022/2023.

## חיים אישיים
בנותיו התאומות של דיילה, ת'אלה רושפלדט דיילה  וליב רושפלדט דיילה , הן שחקניות כדוריד מקצועניות.

## תארים
### כשחקן
**[[אוד גרינלנד]]**
* הגביע הנורווגי (1): 2000

### כמאמן
**[[סטרומסגודסט]]**
* ליגת העל הנורווגית (1): 2013
* הגביע הנורווגי (1): 2010

**[[סלטיק]]**
* ליגת העל הסקוטית (2): 2014/2015, 2015/2016
* גביע הליגה הסקוטית (1): 2014/2015
'''ניו יורק סיטי'''
* גביע ה-MLS: 2021

**אישיים**
* מאמן העונה בליגת העל הנורווגית: 2013

## קישורים חיצוניים

## הערות שוליים

קטגוריה:כדורגלנים נורווגים
קטגוריה:בלמי כדורגל נורווגים
קטגוריה:כדורגלני אוד גרינלנד
קטגוריה:כדורגלני ויקינג
קטגוריה:כדורגלני סטרומסגודסט
קטגוריה:מאמני כדורגל נורווגים
קטגוריה:מאמני סלטיק
קטגוריה:מאמני סטנדרד לייז'
קטגוריה:מאמני קלאב ברוז'
קטגוריה:מאמני אל-וחדה
קטגוריה:מאמני אטלנטה יונייטד
קטגוריה:מאמני מכבי תל אביב
קטגוריה:נורווגים שנולדו ב-1975
נייר ג'וס

טקסט=ערימות של נייר ג'וס למכירה בחנות|ממוזער|ערימות של נייר ג'וס למכירה בחנות
**נייר ג'וס** (באנגלית: **Joss paper**; בסינית: **金紙**, פיניין: **jīnzhǐ**; מילולית: "נייר זהב") הידוע גם כ**כסף רוחות** או **נייר קטורת**, הוא סוג של דפי נייר או עבודות יד מנייר המשמשים כמנחות שריפה בפולחן מתים ובטקסים דתיים במזרח אסיה. השימוש בנייר זה נפוץ בעיקר בקרב סינים (ביבשת ובתפוצות), בווייטנאם ובטייוואן, במטרה להבטיח שליקיריהם שנפטרו יהיו אמצעים כלכליים ונוחות בעולם הבא.

## שימוש ופולחן
הבערת נייר ג'וס היא חלק בלתי נפרד מטקסי פולחן אבות, המבוססים על האמונה כי רוחות המתים ממשיכות להתקיים בעולם המקביל וזקוקות למצרכים דומים לאלו שבעולם החיים. על פי האמונה, שריפת הנייר מעבירה את "ערכו" של החפץ אל עולם הרוחות.

הטקסים מתקיימים לרוב באירועים הבאים:

* **הלוויות:** כדי לצייד את הנפטר למסעו.
* **פסטיבלי רוחות:** כגון פסטיבל צ'ינגמינג (יום טאטוא הקברים) ופסטיבל הרוחות הרעבות.
* **חגים:** כגון ראש השנה הסיני.
* **טקסים דתיים:** לכבוד אלים במקדשים.

במקדשים סיניים רבים מוצבים תנורים גדולים מחוץ לשער הראשי המיועדים במיוחד להבערת הנייר. קיפול הנייר לצורות מסוימות (כמו מטילי זהב) נחשב לחלק חשוב בטקס, המבדיל בין הנייר הפולחני לבין כסף אמיתי (ששריפתו נחשבת למזל רע).

## סוגי נייר ג'וס
באופן מסורתי, הנייר עשוי מסיבי במבוק גסים או נייר אורז. קיימים שלושה סוגים עיקריים:

* **נייר זהב (Jin):** מיועד לאלים (כמו קיסר הירקן). הוא מעוטר בפיסת רדיד זהב או צבע זהוב.
* **נייר כסף (Yin):** מיועד לרוחות האבות. הוא מעוטר ברדיד כסף.
* **כסף מזומן (נחושת):** מיועד לרוחות שנפטרו לא מזמן או לרוחות ללא יורשים.

### שטרות "בנק הגיהנום"
בעת המודרנית התפתח שימוש ב"שטרות בנק הגיהנום" (Hell Bank Notes). אלו שטרות המעוצבים בסגנון המזכיר כסף מודרני (כמו דולר אמריקני או יואן), ועליהם מופיעים דיוקנאות של דמויות מיתולוגיות כמו "מלך הגיהנום" (יאנלו וואנג). המילה "גיהנום" (Hell) הוכנסה לשימוש כנראה על ידי מיסיונרים נוצרים כתרגום למושג הסיני של עולם המתים ("די-יו"), והיא אינה נושאת בהכרח את המשמעות המערבית של מקום עונש, אלא פשוט את עולם השאול.

### מנחות נייר מודרניות
כיום ניתן למצוא מנחות נייר (Zhizha) בדמות חפצים יומיומיים מודרניים העשויים עיסת נייר, בהם: מכוניות פאר, בתי אחוזה, טלפונים חכמים (אייפונים מנייר), כרטיסי אשראי, ואף משרתים ומטוסים.

## השפעה בריאותית וסביבתית
שריפת נייר ג'וס בהיקפים נרחבים מעוררת דאגה בשל זיהום אוויר. מחקרים הראו כי עשן השריפה פולט חומרים רעילים ומתכות כבדות (כגון עופרת, מנגן וקדמיום). בשל כך, ממשלות בסין, טייוואן והונג קונג מקדמות שימוש בתנורים עם מסננים, או מעודדות את הציבור להפחית את הכמויות הנשרפות ולעבור לחלופות ידידותיות לסביבה.

## ראו גם

* פולחן אבות
* מיתולוגיה סינית
* פסטיבל צ'ינגמינג

## קישורים חיצוניים

קטגוריה:מנהגי אבלות והנצחה
קטגוריה:סין: המצאות
שמואל אביטל (כירורג)

פרופסור **שמואל אביטל** (נולד ב-30 בדצמבר 1963) הוא כירורג בכיר בישראל, פרופסור מן המניין בפקולטה לרפואה באוניברסיטת תל אביב, וכיום מנהל המערך הכירורגי במרכז רפואי מאיר בכפר סבא. עיסוקו העיקרי הוא כירורגיה זעיר פולשנית וכירורגיה אונקולוגית של מערכת העיכול.

## ביוגרפיה והשכלה
שמואל אביטל נולד בחצור הגלילית בשנת 1963, השלישי מבין שבעה ילדים, וגדל בירושלים.

הוא סיים לימודי רפואה והתמחה בכירורגיה כללית. בהמשך דרכו האקדמית מונה לדרגת פרופסור מן המניין בפקולטה לרפואה, ומשלב פעילות קלינית עם הוראה והכשרת סטודנטים ומתמחים. פרופ' אביטל הוא בוגר התמחות בכירורגיה במרכז הרפואי איכילוב בתל אביב.

הוא בוגר שתי תת-התמחויות בארצות הברית - כירורגיה לפרוסקופית וכירורגיה של המעי הגס והרקטום. בנוסף, ביצע השתלמויות קצרות באירופה בכירורגיה של גידולי קיבה בכירורגיה רובוטית. מתמחה בכירורגיה אונקולוגית - גידולי מערכת העיכול: קיבה, מעי גס, רקטום, לבלב.

עד שנת 2011 שימש כסגן מנהל מחלקה כירורגית במרכז הרפואי איכילוב בתל אביב.

בין השנים 2011–2025 שימש כמנהל מחלקה כירורגית ב' במרכז רפואי מאיר.

משנת 2025 משמש כמנהל המערך הכירורגי במרכז רפואי מאיר.

## פעילות קלינית וניהולית
משנת 2025, משמש פרופ' אביטל כמנהל המערך הכירורגי במרכז הרפואי מאיר, בית חולים ציבורי גדול בישראל. במסגרת תפקידו הוא אחראי על ניהול מקצועי וארגוני של מחלקות כירורגיות, הובלת צוותים רפואיים רב־מקצועיים וקידום תהליכי איכות ובטיחות רפואית.

## פעילות מחקרית ואקדמית
פרופ' אביטל עוסק במחקר קליני בתחומי הכירורגיה הכללית ומערכת העיכול. הוא פרסם מאמרים בכתבי עת מדעיים בינלאומיים, ומשתתף בכנסים רפואיים מקצועיים בארץ ובעולם.

## תרומה למערכת הבריאות
פרופ’ אביטל תרם תרומה משמעותית למערכת הבריאות בישראל בתחומי הכירורגיה, המחקר וההכשרה הרפואית. במסגרת פעילותו הקלינית הוביל וקידם טיפול כירורגי מתקדם בחולים אונקולוגיים, בדגש על גידולי מערכת העיכול, תוך הטמעת שיטות ניתוח חדשניות ובהן כירורגיה לפרוסקופית ורובוטית, אשר תרמו לשיפור תוצאות הטיפול ולקיצור זמני ההחלמה. במקביל לפעילותו הקלינית, היה מעורב במחקרים רפואיים ופרסם עבודות מדעיות שתרמו לפיתוח הידע הכירורגי וליישומם בפרקטיקה הרפואית. בנוסף, פעל ופועל להכשרת דור העתיד של הרופאים כמורה וכמרצה בפקולטה לרפואה, מנהל ומוביל מערך כירורגי בבית חולים ציבורי, תוך שיפור תהליכי עבודה, איכות הטיפול ושירותי הבריאות הניתנים לציבור.

## חברות באיגודים מקצועיים
* האיגוד הישראלי לכירורגיה
* החברה הישראלית לכירורגיה של מעי גס ורקטום
* החברה הישראלית לניתוחי ושט קיבה
* החברה הישראלית לכירורגיה אנדוסקופית

## חיים אישיים
פרופ' אביטל נשוי ואב לשלושה. כיום מתגורר עם משפחתו בתל אביב.

## לקריאה נוספת
* 
* "פרופיל רפואי: פרופ' שמואל אביטל, מנהל מחלקה כירורגית ב' במרכז הרפואי מאיר", החברה הישראלית לכירורגיה של הקולון והרקטום
* 

## קישורים חיצוניים
* פרופ' שמואל אביטל - אסותא רמת החייל
* פרופ' שמואל אביטל - מכבי שירותי בריאות
* שמואל אביטל | Doc Advisor - חוות דעת ממטופלים
* מערך כירורגי - מרכז רפואי מאיר
* שמואל אביטל - הפקולטה לרפואה, אוניברסיטת תל אביב
* שמואל אביטל - Medico
* יוטיוב: יתרונות בניתוח רובוטי באמצעות דה וינצ'י בסרטן המעי הגס
* יוטיוב: גידולי קיבה
* פרופ' שמואל אביטל - אתר דה וינצ'י

## הערות שוליים

קטגוריה:רופאים ישראלים
קטגוריה:כירורגים ישראלים
קטגוריה:סגל מרכז רפואי מאיר
קטגוריה:סגל אוניברסיטת תל אביב: רפואה
קטגוריה:בעלי תואר דוקטור לרפואה מהאוניברסיטה העברית בירושלים
אריק גולדברג

**אריק גולדברג** (באנגלית: **Eric Goldberg**, נולד ב-1 במאי 1955) הוא אנימטור, מדבב, מפיק ובמאי קולנוע אמריקאי. ידוע בעבודותיו באולפני ההנפשה של וולט דיסני והאחים וורנר.

## ראשית חיים
אריק גולדברג נולד ב-1 במאי 1955. בתחילת חייו גדל ב-Levittown שבפנסילבניה, ובהמשך עבר לעיירה Cherry Hill שבניו ג'רזי. גולדברג התמקצע באיור במוסד פראט.

## קריירה
**Williams' London studio**

במהלך שנות השבעים עבד אריק גולדברג ב-Williams' London studio, וגויס לעבוד על הסרט "Raggedy Ann & Andy: A Musical Adventure" משנת 1977.

**Pizazz Pictures**

במהלך שנות ה-80, הקים גולדברג בלונדון את הסטודיו "Pizazz Pictures" שהתמקד ביצירת פרסומות לטלוויזיה. לאחר מכן סגר את הסטודיו על מנת לעבוד באולפני ההנפשה של וולט דיסני.

**[[אולפני ההנפשה של וולט דיסני]]**

בדיסני, גולדברג מונה לאנימטור הראשי של הג'יני מהסרט "אלאדין" (1992), כמו כן גם של פיל מהסרט "הרקולס" (1997). בהמשך היווה במאי בסרט "פוקהונטס" (1997) לצד מייק גבריאל. גולדברג היווה במאי ותסריטאי בסרט הקצר "רפסודיה בכחול" הלקוח מתוך הסרט "פנטזיה 2000". גולדברג היווה אנימטור מפקח דמויות בשני סרטי הנפשה, האחד הוא "הנסיכה והצפרדע" (2009) בו הנפיש את לואיס הקרוקודיל והשני הוא "פו הדוב" (2011) בו הנפיש את הארנב. גולדברג הנפיש פעמים מספר את מיקי מאוס, דונלד דאק וגופי.

**[[האחים וורנר]]**

גולדברג עבד על הרבה מהקריקטורות של לוני טונס בשנות ה-90 כמו "Chariots of Fur ו-"וייל אי. קויוטי ורוד ראנר".

## חיים אישיים
ב-1982 נישא אריק גולדברג לאשתו סוזן.

## קישורים חיצוניים

## הערות שוליים

קטגוריה:אנימטורים אמריקאים
קטגוריה:במאי קולנוע אמריקאים
קטגוריה:דיסני: אישים
קטגוריה:אמריקאים שנולדו ב-1955
קטגוריה:במאי סרטי אנימציה
Epic (אלבום של קווין)

***Epic*** הוא אלבום האוסף השבעה-עשר של להקת הרוק הבריטית קווין, אשר יצא לאור ב-13 ביוני 2025. זהו האלבום הראשון בסדרת אלבומי אוסף לפי נושא בעריכת הגיטריסט בריאן מיי והמתופף רוג'ר טיילור ובהוצאת חברת התקליטים יוניברסל מיוזיק גרופ. אלבום זה מכיל שירים בעלי מאפיינים "אפיים".

## רשימת השמעה

## הערות שוליים

קטגוריה:אלבומי קווין
קטגוריה:אלבומי אוסף באנגלית
קטגוריה:אלבומי אוסף מ-2025
קטגוריה:אלבומי חברת וורנר מיוזיק גרופ
קטגוריה:אלבומי אוסף שהתפרסמו לאחר מות מבצעיהם
תל אביב 360

**תל אביב 360** הוא ערוץ הפודקאסטים של אוניברסיטת תל אביב. הערוץ, שהוקם ב-2022 ומופעל על ידי מערך הדוברות של האוניברסיטה, משמש כפלטפורמה להנגשת ידע אקדמי ומחקרים מדעיים לציבור הרחב. נכון לינואר 2026, הערוץ כולל למעלה מ-700 פרקים במגוון תחומי דעת ודורג ברשימות הפודקאסטים המובילים בקטגוריית מדע ובקטגוריית פודקאסטים מהעיר תל אביב.

## רקע
הערוץ הוקם כחלק ממגמה של מוסדות השכלה גבוהה להנגיש ידע אקדמי לציבור הרחב ללא עלות. מטרת המיזם היא ליצור "גשר" בין המדע לציבור הרחב ולהסביר בשפה נגישה תגליות ופריצות דרך מדעיות לצד סוגיות אקטואליות ומשברים גלובליים. התכנים מאפשרים למאזינים חשיפה לחזית המדע הישראלי והבינלאומי, העמקה בתכנים לפי דרישה וקבלת מידע מהימן ממומחים אקדמיים.

## תחומי פעילות
הערוץ כולל מעל 40 קטגוריות מדעיות. עם התחומים המרכזיים בו נמנים:

* **מדעי** **הטבע:** אסטרונומיה וחלל, פיזיקה, כימיה ומדעי המחשב.
* **מדעי הרוח והחברה:** פסיכולוגיה, פילוסופיה, ארכאולוגיה, היסטוריה וחקר המזרח התיכון.
* **כלכלה** **וניהול:** שוק ההון, יזמות, ניהול, מנהיגות וכלכלה גלובלית.
* **מדעי החיים** **והרפואה:** גנטיקה, מדעי המוח, פיזיולוגיה ואנטומיה, זואולוגיה ובוטניקה.
* **סביבה וקיימות:** חקר משבר האקלים וסוגיות סביבתיות.
* **תרבות ואמנות:** קולנוע, מוזיקה, תיאטרון וספרות.

בעתות חירום (כגון מגפת הקורונה או מלחמת חרבות ברזל) הפיק הערוץ סדרות הבוחנות את האירועים מזוויות מחקריות, דוגמת חוסן נפשי, היבטים משפטיים של לחימה וטכנולוגיות צבאיות.

## פורמט והנחיה
הפודקאסטים מבוססים על שיחות עומק וראיונות. לצד חברי סגל מהאוניברסיטה המנחים פרקים בתחומי מומחיותם, בערוץ מופיעים מגישים קבועים מהעיתונות הישראלית, בהם: שדרנית הספורט מירי נבו, העיתונאים דרור פויר וד"ר מיכאל מירו והמגישה ורד לבקוביץ.

הפודקאסטים מוקלטים באולפני הרדיו שבבניין שרת בקמפוס האוניברסיטה. הפרקים מופצים במודל היברידי: בפלטפורמות ההאזנה המרכזיות (גוגל פודקאסט, אפל פודקאסטים, ספוטיפיי); בגרסאות מצולמות של הראיונות המלאים ב-YouTube; ובאתר המרכז את כל התכנים ומאפשר חיפוש לפי קטגוריות ונושאים.

## TAU Unbound
בנוסף לתוכן בשפה העברית, משודרת במסגרת הערוץ סדרה בשפה האנגלית בשם TAU Unbound. את הסדרה מנחה הדיפלומט והמרצה עידו אהרוני, אשר מארח חוקרים ישראלים לשיחות על סוגיות גלובליות ופיתוחים טכנולוגיים.

## קישורים חיצוניים

* 
* 
* Tau Unbound | Tel Aviv 360 באתר אפל פודקאסטים

## לקריאה נוספת

* 

* ראיון של פרופ' דן פאר עם מנכ"ל יוזמת צ'אן-צוקרברג במסגרת תל אביב 360, באתר ג'רוזלם פוסט, 1 באוגוסט 2023

## הערות שוליים

קטגוריה:פודקאסטים
קטגוריה:פודקאסטים ישראליים
De Lane Lea Demos

***De Lane Lea Demos*** הוא המיני-אלבום הרביעי של להקת הרוק הבריטית קווין, אשר יצא לאור ב-12 באפריל 2025 על ידי חברת התקליטים האמריקאית הוליווד רקורדס לרגל יום חנויות התקליטים הבין-לאומי.

## רקע
ב-24 באוקטובר 2024 יצא לאור מארז התקליטורים *[[Queen I Collector's Edition]]*, המהווה לגרסה מורחבת של אלבום הבכורה של הלהקה, אותה הוציאה לאור לרגל ציון 51 שנים לצאת האלבום. במארז זה נכלל בין היתר תקליטור בשם *De Lane Lea Demos* שהכיל גרסאות דמו של חמישה משירי האלבום המקורי שהוקלטו באולפן ההקלטות דה ליין לי בלונדון. במקור, הקלטות אלה נגנזו לאחר שבחרו חברי הלהקה לעבור מדה ליין לי לאולפני טריידנט. כחצי שנה לאחר הוצאת המארז, ב-12 באפריל 2025, יום חנויות התקליטים הבין-לאומי, הוציאה לאור הלהקה את חמש גרסאות הדמו על גבי תקליט במהדורה מוגבלת ל-5,000 יחידות בלבד.

לרגל צאת המיני-אלבום, סיפרו חברי הלהקה בריאן מיי ורוג'ר טיילור כי דמואים אלה משקפים את החזון המקורי על פיו רצו להקליט את שירי האלבום, לפני שהתערבו אנשי אולפני טריידנט בתהליך הפקת האלבום.

## רשימת השמעה

## משתתפים
* פרדי מרקיורי – זמרה, פסנתר, קולות רקע
* בריאן מיי – גיטרה, קולות רקע
* רוג'ר טיילור – תופים, כלי הקשה, קולות רקע
* ג'ון דיקון – גיטרה בס

## הערות שוליים

קטגוריה:אלבומי קווין
קטגוריה:מיני-אלבומים מ-2025
קטגוריה:אלבומי חברת הוליווד רקורדס
קטגוריה:אלבומי דמו
קטגוריה:אלבומים שהתפרסמו לאחר מות מבצעיהם
קרולינה לינק

**קרולינה לינק** (בגרמנית: **Caroline Link**; נולדה ב-1964) היא במאית ותסריטאית גרמנייה.

## ביוגרפיה
לינק נולדה במדינת הסן. היא עבדה כאומנת בארצות הברית שם החלה להתעניין בעשיית קולנוע. לאחר חזרתה לגרמניה החלה לשמש כניצבת בהפקות.

היא למדה באוניברסיטת לקולנוע וטלוויזיה במינכן (Hochschule für Fernsehen und Film München), ולאחר מכן החלה לעבוד כעוזרת במאי ולכתוב תסריטים. ב-1996 יצא הסרט באורך מלא הראשון שביימה, "לשבור את השתיקה", אודות ילדה הגדלה עם הורים חרשים, אשר היה מועמד מטעם גרמניה לפרס האוסקר לסרט הזר הטוב ביותר.

ב-1999 ביימה את סרט הילדים "פצפונת ואנטון" המבוסס על ספרו של אריך קסטנר. ב-2001 ביימה את הסרט "אי שם באפריקה", העוסק במשפחה יהודית מגרמניה הבורחת לקניה בזמן השלטון הנאצי, גם סרט זה היה מועמד לאוסקר.

ב-2008 ביימה את הסרט "Im Winter ein Jahr" שהוצג בפסטיבל טורונטו.

## קישורים חיצוניים

קטגוריה:במאיות קולנוע גרמניות
קטגוריה:תסריטאיות
פריפאס

**פריפאס** (ביוונית עתיקה: **Περίφας**) במיתולוגיה היוונית היה המלך של אטיקה ובעלה של פנה. הוא נהפך לעיט על ידי זאוס.

## מיתולוגיה
פריפאס היה מלך קדום ששלט באטיקה (לפני שאתונה הוקמה על ידי קקרופס). הוא תואר להיות מלך צדיק והוגן שעקב אחרי תורת האלים והקריב לאפולו קורבנות רבים. אנשיו אהבו אותו כל כך שהם גזלו את הכבוד המגיע לזאוס ושייכו אותו לפריפאס. הם בנו מקדשים למענו והתייחסו אליו בכינויים המשוייכים של זאוס.

זאוס הזועם רצה להטיל עליו ברק ולשרוף את ביתו, אך אפולו ביקש ממנו לרחם עליו. זאוס הסכים לרחם עליו למענו וכאשר הלך לביתו של פריפאס הוא מצא אותו ואת אשתו בזמן שקיימו יחסי מין. זאוס הפך את פריפאס לעיט ומינה אותו למלך כל הציפורים ונתן לו את המשימה לשמור על שרביטו הקדוש. אשתו של פריפאס ביקשה מזאוס להפוך גם אותה לציפור, כדי שתוכל להישאר עם בעלה ולכן זאוס הפך אותה לנשר והעניק לה את הזכות להיות אות מבשר טובות לאנושות.

## הערות שוליים

קטגוריה:יצורים מהמיתולוגיה היוונית
ירין הא

**ירין הא** (באנגלית: **Yerin Ha**; בקוריאנית: 하예린; נולדה ב-16 בינואר 1998), היא שחקנית אוסטרלית.

## ראשית חייה
ירין הא נולדה ב-16 בינואר 1998 בסידני, שבאוסטרליה, להורים דרום קוריאנים. סבתה היא השחקנית והפוליטיקאית הקוריאנית סון סוק , והוריה הכירו בבית ספר למשחק.

הא, שרצתה להיות שחקנית מגיל צעיר, חשבה שיהיה לה קשה לעשות במקצוע זה באוסטרליה מכיוון שהיו פחות שחקנים אסייתים בטלוויזיה האוסטרלית, החליטה להמשיך לשחק בדרום קוריאה בהמלצת הוריה, ובגיל 15 נבחנה בהצלחה לבית הספר התיכון לאמנויות קייוון בסיאול, בירת המדינה, שם למדה במשך שלוש שנים. הא המשיכה וסיימה תואר ראשון במשחק, עם התמחות בתיאטרון מוזיקלי במכון הלאומי לאמנות דרמטית  של סידני בשנת 2018.

## קריירה
### 2019–2022: התחלת הקריירה
הא גילמה את מוריס לצד מיה וסיקובסקה ואלייזה סקנלן  בהפקה של התיאטרון של סידני  בשנת 2019 של "בעל זבוב" בתיאטרון רוזלין פאקר . היא ערכה את הופעת הבכורה שלה בטלוויזיה עם תפקיד חוזר בסדרה האמריקאית-צרפתית "Reef Break" .

בשנת 2019 הוכרז כי הא לוהקה לסדרת הטלוויזיה "Halo", עיבוד טלוויזיוני למשחק מחשב באותו השם, בהפקת סטיבן ספילברג. עוד פורסם שהא תגלם את קוואן הא, דמות חדשה שלא הופיעה במשחקי המחשב. הסדרה עלתה לראשונה ב-Paramount+ בשנת 2022.

הא הוכרזה ככוכבת עולה על ידי גילדת הליהוק של אוסטרליה  בנובמבר 2021. היא הוצגה בצוות השחקנים הראשי של סדרת הטלוויזיה "Troppo"  של ABC בתפקיד אה רא. עוד באותה שנה היא עשתה את הופעת הבכורה שלה בסרט העלילתי "Sissy" . הסרט "Sissy" הוקרן בבכורה ב-South by Southwest בשנת 2022.

### 2023–הווה: התרחבות הפרסום
ממוזער|הא בטקס פרסי לוג'י ה-63 בשנת 2023
בשנת 2023, הא כיכבה בסדרה "התנהגות רעה"  של סטן, עיבוד בן ארבעה חלקים לרומן באותו שם  מאת רבקה סטארפורד . לאחר מכן, הא הופיעה בסדרת הפריקוול של HBO לסדרת "חולית" , "חולית: הנבואה", בתור קאשה הצעירה. הסדרה יצאה לאקרנים בנובמבר 2024. בשנת 2025, הא כיכבה בסדרה "הניצולים"  של נטפליקס.

באוגוסט 2024, הא לוהקה לתפקיד סופי בק, מושא אהבתו של בנדיקט ברידג'רטון, בעונה הרביעית של "ברידג'רטון", המבוססת על הספר השלישי בסדרת הרומנים "ברידג'רטון" של ג'וליה קווין, "הצעה מג'נטלמן". כדי לכבד את שורשיה הדרום קוריאניים של הא, מנהלת הסדרה ג'ס בראונל שינתה את שם משפחתה של סופי, שהיה בקט ברומן, לבק. הסדרה עלתה לראשונה ב-29 בינואר 2026.

## פילמוגרפיה
### קולנוע

### טלוויזיה

### וידאו קליפים

## תיאטרון

## פרסים ומועמדויות

## קישורים חיצוניים

## הערות שוליים

קטגוריה:שחקניות קולנוע וטלוויזיה אוסטרליות
קטגוריה:שחקניות קולנוע וטלוויזיה דרום קוריאניות
קטגוריה:שחקניות תיאטרון אוסטרליות
קטגוריה:שחקניות תיאטרון דרום קוריאניות
מתקן האימונים קריית שלום

**מתקן האימונים קריית שלום** הוא מתחם האימונים המרכזי של מועדון הכדורגל הישראלי מכבי תל אביב. המתחם ממוקם בדרום תל אביב, בסמוך למחלף חולון ובפאתי שכונת קריית שלום, המתחם משמש את הקבוצה הבוגרת של המועדון לאימוניה השוטפים, וכן את כלל קבוצות מחלקת הנוער, לצד פעילות אימונים ותחרויות של קבוצות צעירות מהמחלקות המקצועיות הנוספות של המועדון.

הפעילות הספורטיבית של מכבי תל אביב בקריית שלום החלה באמצע שנות ה־70 של המאה ה־20. בראשית הדרך התאמנו במתחם קבוצות מחלקת הנוער בלבד, ובעונה שלאחר מכן הצטרפה גם הקבוצה הבוגרת, שעברה למשכן החדש בדרום העיר. מאז הפך קריית שלום למרכז המקצועי של המועדון ולמוקד פעילות יומיומי של שחקניו וצוותיו.

מתחם האימונים כולל ארבעה מגרשי כדורגל המשרתים את כלל קבוצות המועדון. במערב המתחם, בסמוך לחדרי ההלבשה, מתאמנת הקבוצה הבוגרת על שטח של מגרש וחצי. לצד מגרש זה הוקמה טריבונת אוהדים משופצת, המכילה כ־100 מקומות ישיבה, המשמשת בעיקר במשחקי אימון ובאירועי מחלקת הנוער. בסמוך למגרשה של הקבוצה הבוגרת נמצא מגרש אימונים סינתטי, שהיה מהראשונים מסוגו בישראל, והוא משמש את כלל קבוצות המחלקה לפעילות שוטפת לאורך השנה.

בחלקו הצפוני של המתחם ממוקם המגרש המרכזי של מחלקת הנוער. מגרש זה כולל שתי טריבונות אוהדים המכילות למעלה מ־200 מקומות ישיבה, והוא מותאם, בעת הצורך, לשידורי טלוויזיה. המגרש משמש בעיקר את קבוצת הנוער של המועדון, אך גם קבוצות הנערים מקיימות בו משחקים רשמיים. המגרש הרביעי, הקטן ביותר במתחם וממוקם בצדו המזרחי, משמש בעיקר לאימונים ולעיתים למשחקיהן של קבוצות הילדים.

בקריית שלום פועלים מתקנים נלווים המיועדים לפיתוח מקצועי ולרווחת השחקנים. במתחם מחלקת הנוער קיימים עשרה חדרי הלבשה, כאשר אחד מהם משמש דרך קבע את הקבוצה האורחת וחדר נוסף מוקצה לשופטים בימי משחק. בנוסף פועלים במתחם חדרי טיפולים רפואיים, כיתות לימוד ושני חדרי כושר, כאשר חדר כושר חדש נבנה במהלך עונת 2011/12 ומשמש את כלל שחקני מחלקת הנוער.

המתחם משמש לאימונים שוטפים, משחקי ליגה של מחלקת הנוער, פעילות חינוכית־ספורטיבית והכשרות מקצועיות.

באפריל 2023 נטען בווינט כי כי בעלי הקבוצה, מיץ’ גולדהאר, הגיע לישראל כדי לקדם פרויקט להקמת מתקן אימונים מתקדם ויקר במיוחד עבור המועדון. על פי הדיווח, תוכניתו היא לשלב מתקנים ברמה גבוהה הכוללים מספר מגרשים, שטחי עבודה מתקדמים, חדר כושר גדול וחדרי הלבשה מודרניים מתקנים שאינם קיימים במתחם קריית שלום. גולדהאר שוקל האם לבנות את המתקן במקום חדש או לשדרג באופן משמעותי את קריית שלום, שבו מתאמנת הקבוצה מאז שנות ה-70. הפיתוח צפוי להיות בעלות של עשרות מיליוני אירו ולהיקרא על שם אמו של גולדהאר. עוד באותה שנה ניהל המועדון שיח עם גורמים עירוניים במטרה לייעל את השימוש במתחם קריית שלום, ובמסגרתו נבחנה אפשרות להעביר חלק מפעילות מחלקת הילדים למתקני אימונים נוספים מחוץ למתחם, ובהם קאנטרי חולון הסמוך. זמן קצר לאחר מכן הבהיר המועדון כי אין כוונה להעתיק את פעילות הקבוצה הבוגרת למתחם אימונים חדש בחולון, וכי הקבוצה ממשיכה להשתמש בקריית שלום כמתקן האימונים הראשי שלה

## הערות שוליים

קטגוריה:מכבי תל אביב (כדורגל)
קטגוריה:תל אביב-יפו: ספורט
לאורה פרננדס דלגאדו

**לאורה וירג'יניה פרננדס דלגאדו** (בספרדית: **Laura Virginia Fernández Delgado**; נולדה ב-4 ביולי 1986) היא פוליטיקאית וחוקרת מדע המדינה קוסטה ריקאית. כיהנה כשרת הנשיאות וכשרת התכנון הלאומי והמדינות הכלכלית של קוסטה ריקה.

## ביוגרפיה
פרננדס נולדה בפונטרנס שבקוסטה ריקה. היא למדה פוליטיקה ציבורית ומשילות דמוקרטית באוניברסיטת קוסטה ריקה .

בין השנים 2008–2010 שימשה כיועצת בתוכנית הרפורמה המדינתית של משרד התכנון הלאומי והמדיניות הכלכלית של קוסטה ריקה, בהיותה חברה בסוכנות הגרמנית לשיתוף פעולה טכני (GIZ). בשנת 2010 הפכה לעובדת מדינה במשרד, ועד לשנת 2014 שימשה כיועצת במשרד. בין השנים 2014–2018 שימשה כיועצת לאספה המחוקקת של קוסטה ריקה  בענייני הוצאות ציבוריות, מימון, הכנסה ורפורמות ממשלתיות. במהלך הבחירות הכלליות בקוסטה ריקה  בשנת 2018 הייתה אחת מהמועמדות לתפקיד סגנית נשיא קוסטה ריקה של המועמד לנשיאות מריו רדונדו פובדה .

בשנת 2018 מונתה לחוקרת במשרד התכנון הלאומי והמדיניות הכלכלית. היא חקרה תחומים של שיתוף פעולה ממשלתי, תעסוקה ציבורית ורפורמה מנהלית. היא כיהנה לזמן קצר בין השנים 2020–2021 כמנהלת התכנון האסטרטגי של עיריית קרטגו, לפני שחזרה לתפקידה כחוקרת במשרד התכנון הלאומי והמדיניות הכלכלית.

ב-8 במאי 2022 מינה נשיא קוסטה ריקה  רודריגו צ'אבס רובלס  את פרננדס לשרת התכנון הלאומי והמדיניות הכלכלית של קוסטה ריקה. ב-21 ביוני 2024 מינה אותה גם לתפקיד שרת הנשיאות  של המדינה. ב-31 בינואר 2025 התפטרה מתפקידים אלו על-מנת להתמודד על תפקיד נשיאת קוסטה ריקה בבחירות הכלליות בקוסטה ריקה  בשנת 2026.

ב-29 ביולי 2025 הכריזה פרננדס באופן רשמי על מועמדתה לנשיאות כחברה במפלגת העם הריבונית  (PPSO).

## קישורים חיצוניים

## הערות שוליים

קטגוריה:פוליטיקאיות
קטגוריה:פוליטיקאים
קטגוריה:חוקרי מדע המדינה
קטגוריה:שרות ממשלה
קטגוריה:ילידות 1986
קטגוריה:קוסטה ריקאים שנולדו ב-1986
איי ג'ומיירה

[250px|ממוזער|מפת פיתוח [מקרקעין בדובאי: דקל ג'בל עלי (בבנייה), דקל ג'ומיירה (הושלם), דקל דיירה (בבנייה), העולם (בבנייה), היקום (לא מוצג כאן, בוטל), וטיילת דובאי (בוטל).]]
**איי ג'ומיירה** (בערבית: **جزر الجميرا**) הוא פרויקט מגורים קהילתי מוכוון משפחה בדובאי, איחוד האמירויות הערביות, אשר פותח על ידי חברת , חברת פיתוח מקרקעין שבסיסה בדובאי. הפרויקט אשר פרוס על פני 3,000 דונם, ממוקם בפנים הארץ מהמרינה של דובאי ו (JLT), ממזרח לכביש הראשי, דרך שייח' זאיד (כביש E 11), בין מחלפים 5 ו-6. איי ג'ומיירה מורכבים מאיים קטנים (הנקראים אשכולות), שכל אחד מהם מכיל שש עשרה וילות מגורים. הווילות מעוצבות בחמישה אשכולות שונים הנקראים על סמך תמות אדריכליות: אשכול נווה מדבר, אשכול אסלאמי, אשכול אירופאי ואשכול ים תיכוני. האיים ממוקמים באגם מלאכותי מלא במי ים, עם יחס קרקע למים של 23:77. הקומפלקס כולל חמישים איים (ארבעים ושישה מהם הם אשכולות מגורים) ושירותים קהילתיים כגון מסעדה, סופרמרקט, מועדון הכולל חדר כושר, מכוני יופי, בית מרקחת ומתקני פנאי אחרים. לכל אחד מ-736 הבתים יש ארבעה או חמישה חדרי שינה, גינה, בריכת שחייה וחניה כפולה, כדי לענות על כל צורכי הדיירים. הבתים משתנים בגודלם ונעים בין 474 מ"ר (5,101 רגל מרובע) ל-670 מ"ר (7,200 רגל מרובע). הפרויקט כולל גינון שופע, גשרים ושבילים ציוריים המשמשים לשיפור קהילת המגורים. המתקנים והשירותים באזור זה כוללים מסלולי ריצה ורכיבה על אופניים, אזור משחקים לילדים, מגרשי סקווש, טניס וכדורסל. השקת הפרויקט ובניית האיים החלה בשנת 2003 והסתיימה בשנת 2006, ואילו בניית הדירות החלה בשנת 2014 והסתיימה בשנת 2017. נכסים סמוכים כוללים את מגדלי אגמי ג'ומיירה ופאלם ג'ומיירה, שניהם נבנו על ידי נקהיל פרופרטיס.

## מיקום
איי ג'ומיירה ממוקמים ב של דובאי ומציעים אגמים, מסעדות ומועדון. הם נמצאים ליד מרכז "המדוז", בו נמצאות מסעדות כמו מקדונלד'ס ו. הם נמצאים ליד "פארק ג'ומיירה",  ו בקצה הדרומי, ומגדלי אגמי ג'ומיירה, מרינה דובאי ופאלם ג'ומיירה בקצה הצפוני. ישנן מספר תחנות אוטובוס ברחוב אל אסאייל ובדרך שייח' זאיד, ליד איי ג'ומיירה, והם נמצאים ליד תחנת המטרו . היעדים העיקריים של דובאי אינם רחוקים מדי מאיי ג'ומיירה. הפרויקט ממוקם בקרבת  ו, שניהם נגישים תוך כ-9–11 דקות, קניון האמירויות במרחק 15 דקות וקניון דובאי ו במרחק 27 דקות.
 נמצא במרחק 10 דקות ונמל התעופה הבין-לאומי דובאי ממוקם במרחק 30 דקות. בסמיכות לפרויקט, ישנם מתקני בריאות ומכונים רפואיים לנוחיות תושבי איי ג'ומיירה.

## ראו גם
* אחזור קרקע
* ג'ומיירה
* 
* 

## קישורים חיצוניים

* איי ג'ומיירה באתר הרשמי של נקהיל פרופרטיס

## ביאורים

## הערות שוליים

קטגוריה:דובאי: איים מלאכותיים
קטגוריה:דובאי: מבנים
אלכס מוקטו-מוסונדה

**אלכס יוואן קווין מוקטו-מוסונדה** (בצרפתית: **Alex Yowan Kevin Moucketou-Moussounda**; נולד ב-10 באוקטובר 2000 בליברוויל שבגבון) הוא כדורגלן גבונזי המשחק בעמדת הבלם בקבוצת הפועל פתח תקווה מליגת העל הישראלית, בהשאלה מאריס לימסול, ובנבחרת גבון.

## קריירת מועדונים
מוקטו-מוסונדה החל את הקריירה המקצוענית שלו בקבוצות מנגהספורט ו-AS בואנגידי מליגת העל הגבונית.

בקיץ 2021 חתם באריס לימסול מליגת העל הקפריסאית.

ב-2 בינואר 2025 הושאל לקן מליגת המשנה הצרפתית עד לתום עונת . הוא ערך תשע הופעות ליגה במהלך תקופת ההשאלה.

ב-30 בינואר 2026 הושאל להפועל פתח תקווה מליגת העל הישראלית עד לתום עונת 2025/2026.

## קריירה בין-לאומית
ב-11 באוקטובר 2021 ערך מוקטו-מוסונדה את הופעת הבכורה שלו בנבחרת גבון, בניצחון 2-0 על נבחרת אנגולה במסגרת מוקדמות מונדיאל 2022, ובמשחק זה גם הבקיע את שער הבכורה שלו בנבחרת.

הוא נכלל בסגל הנבחרת לטורניר גביע אפריקה לאומות 2021, וערך שלוש הופעות בטורניר, ולטורניר גביע אפריקה לאומות 2025, אשר גם בו ערך שלוש הופעות.

## קישורים חיצוניים

## הערות שוליים

קטגוריה:כדורגלנים גבונזים
קטגוריה:בלמי כדורגל
קטגוריה:כדורגלני אריס לימסול
קטגוריה:כדורגלני קן
קטגוריה:כדורגלני הפועל פתח תקווה
קטגוריה:כדורגלנים זרים בישראל
קטגוריה:כדורגלני נבחרת גבון
קטגוריה:כדורגלני גביע אפריקה לאומות 2021
קטגוריה:כדורגלני גביע אפריקה לאומות 2025
קטגוריה:ילידי 2000